NaiveNeuron/SloPal huggingface dataset:
Klus, Martin, poslanec NR SR (2016-05-18):
Ja takisto ďakujem za toto vystúpenie pánovi poslancovi Bublavému a dovolím si zareagovať na niektoré veci, ktoré spomenul. Okrem iného hovoril o tom, že my chceme zabrániť pasívnemu volebnému právu byť volený. Tak v prvom rade nie je to tak. Vy si totiž môžte vybrať, či chcete sedieť v Národnej rade Slovenskej republiky alebo robiť starostu. Tak ako to urobil pán kolega Laurenčík, ktorý si tiež vybral. Vybral si, že bude poslancom Národnej rady Slovenskej republiky, a považujem to za fér rozhodnutie. Aby sme si rozumeli, tento návrh zákona nejde, hoci teda primárne, ako tu vidím zoznam tých z vás, ktorí máte viaceré funkcie, proti vám kolegovia zo SMER-u – sociálnej demokracie, ale máme tu aj iného kolegu poslanca, ktorý je zhodou okolností aj predsedom politickej strany a ktorý si postavil svoju kampaň voči vášmu kandidátovi z mesta, z ktorého ja pochádzam, z Banskej Bystrice, práve na tom, že sedí na dvoch stoličkách. Dnes mu evidentne nevadí, že sedí na dvoch stoličkách. Čiže som veľmi smutný z toho, že tu napríklad dnes pán poslanec Kotleba nie je a nereaguje na vec, ktorá sa ho bezprostredne týka. A keď už hovoríte o tom, že máme mať možnosť, aby tu sedeli teda viacerí poslanci, ktorí sú zároveň samosprávnymi, v exekutívnych funkciách, tak ja sa pýtam, ako sem chceme dostať 2 890 starostov a 140 primátorov a ďalších ôsmich predsedov vyšších územných celkov. Je to nereálne aj fyzicky. Ibaže by sme tu z Národnej rady urobili veľké čínske ľudové zhromaždenie, a to, myslím, že nikto z nás nechce. Takže možno toľko ešte pár poznámok k vášmu vystúpeniu. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o bodoch spoločnej správy 1 až 27, to znamená spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 80, zdržalo sa 51. Tieto body sme schválili.
Gašpar, Tibor, podpredseda NR SR (2024-10-29):
Poprosím o kľud v rokovacej sále. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 475.)
Jurinová, Erika, podpredsedníčka NR SR (2015-02-11):
S reakciou pán poslanec Kuffa.
Bugár, Béla, podpredseda NR SR (2018-03-14):
Pán poslanec Kamenický.
Šeliga, Juraj, podpredseda NR SR (2021-01-29):
Páni, piatok, tak máte viac emócií, rozumiem, nechajte pána Mazureka.
Laššáková, Jana, podpredsedníčka NR SR (2015-09-23):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som dostala jednu písomnú prihlášku od pána poslanca Zsolta Simona. Chcem sa vás opýtať, pán poslanec, vzhľadom na to, že je 16.57 hod., máte svoje vystúpenie na dlhšie? (Reakcia z pléna.) Na kratšie. Dobre, takže vyhlasujem prestávku do 17.00 hod. a budeme hlasovať. (Prestávka.) (Po prestávke.)
Laššáková, Jana, podpredsedníčka NR SR (2013-05-30):
S reakciou pán poslanec Fecko, nech sa páči.
P. Paška, predseda NR SR: (2009-11-04):
(Hlasovanie.) 140 prítomných, 83 za, 57 sa zdržalo. Tieto body sme schválili.
Pčolinský, Peter, podpredseda NR SR (2023-01-26):
S reakciou na faktické pán poslanec Blaha, nech sa páči.
Hreha, Štefan, poslanec NR SR (2015-09-18):
Ďakujem pekne. Vážený pán predsedajúci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, Ústavnoprávny výbor Národnej rady. Za gestorský navrhujem výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pán predsedajúci, otvorte rozpravu.
Zelník, Štefan, poslanec NR SR (2017-03-23):
Vážený pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Hrušovský, Pavol, podpredseda NR SR (2010-12-01):
Pán poslanec Zelník.
Pellegrini, Peter, podpredseda NR SR (2020-04-07):
Ďakujem pekne. Na vaše vystúpenie evidujeme 13 faktických poznámok, končím možnosť prihlásiť sa faktickými poznámkami. Posledný je pán poslanec Valocký, ako prvý pán poslanec Linhart. Nech sa páči.
Hlina, Alojz, poslanec NR SR (2013-09-12):
Vážený pán predseda, chcem byť konštruktívny, aby sme sa vyhli prípadným nepríjemnostiam. Podľa § 35 na váš návrh môže byť ukončená rozprava, len treba o tom hlasovať. Prosím vás, ukončite bod interpelácie v zmysle rokovacieho poriadku a vyhneme sa prípadným nepríjemnostiam. Ďakujem.
Přidal, Alojz, poslanec NR SR (2012-02-03):
Pán predseda, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Figeľ, Ján, podpredseda NR SR (2014-01-29):
Nechcete to, keď bude kľud?
Hrnčiar, Andrej, podpredseda NR SR (2019-09-11):
Pán poslanec Simon.
M. Kovačócy, poslanec: (2008-05-14):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm.  c) rokovacieho poriadku na tom, že  uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo dňa 28. apríla 2008 č. 637 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 16. júna 2008 a gestorský výbor do 17. júna 2008. Pán predsedajúci, prosím, otvorte všeobecnú rozpravu.
Baránik, Alojz, poslanec NR SR (2022-12-02):
Pán predseda, prosím, dajte hlasovať o návrhu zákona ako celku.
Pellegrini, Peter, predseda NR SR (2024-01-09):
Pán poslanec Sulík.
Grendel, Gábor, podpredseda NR SR (2021-09-16):
Pán spravodajca, želáte si záverečné slovo? Nie. Prerušujem rokovanie o tomto bode programu. Chcem vás, kolegovia, informovať, že pán minister vnútra nás listom požiadal, aby sme bod s názvom novela zákona o štátnom občianstve, tlač 440, termínovali na 21. septembra o 14. hodine. Takisto pán minister Lengvarský, tlač 561, návrh o Národnom inštitúte pre hodnotu a technológie v zdravotníctve takisto termínovali na 21. 9. v popoludňajších hodinách po prerokovaní zákona pána ministra vnútra. O týchto žiadostiach budeme hlasovať o 17. hodine. Teraz budeme pokračovať poslaneckými návrhmi. Pardon, sekundu. Tak, vážené panie poslankyne, vážení páni poslanci, prerušujem schôdzu do 17. hodiny, do hlasovania. (Prestávka.)
Kotleba, Marian, poslanec NR SR (2020-06-09):
Pán poslanec Stančík, ja som z vášho vystúpenia vycítil taký záujem o celkovo slovenskú ekonomiku, o naše hospodárstvo na úrovni štátu. Ja vám poviem, čo škodí viac nášmu hospodárstvu a našim firmám ako to, že v nedeľu by bolo voľno. Absolútne zle napísaný zákon o verejnom obstarávaní, ktorý dáva na prvé miesto záujmy a príkazy Európskej únie pred potrebami našich firiem, našich podnikateľov. Omnoho viac by slovenským firmám a podnikateľom pomohlo, aby mohli dostávať zákazky regionálne alebo na úrovni kraja, na úrovni okresu, aby sme nemuseli sa riadiť nejakým verejným obstarávaním, ktoré je dnes našité tak, že mnoho z týchto zákazok získajú zahraničné firmy. A keď odstránime vplyv zahraničných firiem a peniaze, ktoré pôjdu zahraničným firmám, potom môžme hovoriť o tom, že nám záleží na hospodárskom výsledku a živote našich firiem a zamestnancov, lebo toto je skutočný problém, kde sa odlievajú peniaze, a nie to, že bude voľno v nedeľu. Čiže, pán poslanec, vy ste vládny poslanec, ak vám na tom tak záleží, tak príďte s novelou zákona o verejnom obstarávaní. My túto novelu sme už predkladali, my ju môžme predložiť znova, len sa bojím, že keďže sme v takej ťažkej opozícii, že nenájde podporu. Ale príďte s tým, príďte s tou novelou, podporme slovenské firmy, slovenských zamestnancov, a my sme ochotní sa rozprávať o kompromisoch aj v tejto veci, ale aj vo veci tej, ktorá naozaj gniavi ekonomické výsledky našich domácich slovenských firiem. Ďakujem pekne.
Pčolinský, Peter, podpredseda NR SR (2022-11-29):
Kolegovia, opravujem informáciu. Máme ráno termínované body (lekárov, rozpočty), čiže ak nedokončíme teraz tento bod, tak bude pokračovať o niekoľko dní. (Reakcie z pléna.) Dobre, s faktickými poznámkami pán poslanec Nemec, nech sa páči.
Kollár, Boris, predseda NR SR (2021-10-22):
Prosím, prezentujme sa a hlasujeme. (Hlasovanie.) Prítomných 126 poslancov, za 14, proti 5, zdržalo sa 106, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Budeme pokračovať hlasovaním o bode 57 schváleného programu, ktorým je prvé čítanie o návrhu poslancov Mariana Kotlebu, Marka Kotlebu, Schlosára, Krupu na vydanie zákona, ktorým sa mení a dopĺňa zákon č. 8/2009 Z. z. o cestnej premávke, tlač 713. Spravodajcom je člen navrhnutého gestorského výboru pre obranu a bezpečnosť poslanec Ondrej Ďurica. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Mareka Kotlebu, Rastislava Schlosára a Petra Krupu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení neskorších predpisov , tlač 713.)
B. Bugár, podpredseda NR SR: (2004-06-30):
(Hlasovanie.) Prítomných 123 poslancov, 121 za návrh, 1 sa zdržal, 1 nehlasoval. Konštatujem, že sme v treťom čítaní. Otváram rozpravu v rámci tretieho čítania, pýtam sa, či sa hlási niekto do rozpravy, konštatujem, že nie je to tak. Vyhlasujem rozpravu za skončenú. Pani spravodajkyňa.
Heger, Eduard, poslanec NR SR (2019-05-20):
Ďakujem pekne. Dve veci, jednak to, že naozaj táto správa je správou pre všetkých poslancov a naozaj by som čakal, tak ako si povedal, že aj koaliční poslanci by tu veľmi, by som povedal, tvrdo vystupovali práve k tomu, ako ich vláda hospodári so zdrojmi Slovenskej republiky. To sa tu však vôbec nedeje, ako vidíme, kto je prihlásený do rozpravy, tak vidíme, že toto je naozaj čisto opozičná politika. Čo je veľmi žalostné, pretože toto je Najvyšší kontrolný úrad, toto nie je nejaký opozičný nástroj, práve naopak, toto je nezávislý úrad. Po druhé, ako si spomenul, presne tak, tie úrodné roky, tých sedem úrodných rokov tu bolo a boli to jedny z najúrodnejších rokov aj preto, že Európska centrálna banka chcela po kríze pomôcť a tlačila veľmi veľa peňazí. A vidíme, že okolité krajiny vyťažili z týchto úrodných rokov omnoho, omnoho viac, podarilo sa im dostať omnoho ďalej, a ten rast, na ktorý sa my odvolávame, aj miezd a pod., tak je z pohľadu strednej Európy jeden z najnižších. Takže vezieme sa na vlne a to je naozaj trestuhodné, že sme prejedli tieto roky, že vláda prejedla tieto roky, nepripravila Slovensko na budúcnosť. A prichádzajú teraz časy ochladenia, uvidíme, aká veľká zima príde, ale to vyrovnané hospodárenie, ako zvykol hovoriť bývalý minister financií, je ako teplý kabát, ktorý nás, práve v takomto ochladení dokáže zachrániť život. Takže o to viac je to trestuhodné, že samotní poslanci si nezobrali zo slov vlastného ministra ponaučenie a naďalej šafária a aj tu v Národnej rade ich to nejako netrápi, keď Slovensko dostane takúto vizitku od svojho Najvyššieho kontrolného úradu, čo je opäť len smutné a žalostné. Ďakujem, skončil som.
P. Paška, predseda NR SR: (2008-09-23):
(Prerušenie rokovania o 11.28 hodine.) (Pokračovanie rokovania o 11.37 hodine.)
Kaliňák, Robert, poslanec NR SR (2011-09-14):
Ďakujem pekne, pán predsedajúci, napriek tomu, že pán podpredseda Hort mi nechcel udeliť slovo, ďakujem, že ste mi ho udelili, lebo som sa neskoro prihlásil kvôli nefungujúcemu hlasovaciemu zariadeniu. Rád by som povedal, že skutočne tu došlo k jednému hlbokému omylu, že by toto bol volebný míting SaS. A viete, to je presne s tými sľubmi, ako ste hovorili na začiatku. Pozrite sa, koľko prázdnych zelených papierikov je na tej vašej strane, kde podporujete pani premiérku, a to je presne tak aj s vašimi slovami. Vy jednoducho chcete celé štyri roky žiť z toho, že budete nadávať len na predchádzajúcu vládu. Ja som sa rozhodol, že tieto dve minúty nebudem urážať, ako to robíte vy. Mal som pripravených niekoľko poznámok. Ja jednoducho poviem, že keď nie sú v ruke argumenty, začne človek proste kričať. Chvíľku som mal pocit, že vám preskakujú riadky v tom príhovore, keď ste ho čítali, lebo dve vety nenasledovali za sebou rovnako. Lebo to tak nejako nenadväzovalo. Ale v každom prípade ani v jednom riadku, ktorý som pozorne počúval, som nezaregistroval, že by ste sa pokúsili vysvetliť, čo sa tu vlastne pani premiérky dnes pýtame, pán minister. Fakticky, že celé tri strany ste venovali pánovi predsedovi Ficovi, znamená v praxi, že sa ho strašne bojíte. To je jediný dôvod, ktorý mi z toho tak vychádza. A byť úspešný u pána poslanca Matoviča, to skutočne na to, áno, myslím si, že to je významný úspech, ale asi jediný, ktorý dosiahnete. (Smiech v sále.) Osobne si myslím, že si zaslúži pani premiérka viacej obhajoby z radov svojich ministrov, takých, ktorí budú priamo obhajovať to, čo ste robili, pretože rok už vládnete a rok už pracujete. A to sa vám zatiaľ nepodarilo. Čiže obhajovať sa o štyri roky tým, že čo je dobré a čo nie je dobré na SMER-e, vám jednoducho stačiť nebude. A o tom je práve dnešná schôdza a toto ste práve dnes vôbec nepochopili.
Dostál, Ondrej, poslanec NR SR (2019-05-14):
Ďakujem všetkým kolegom za reakcie. Na niektorých skúsim zareagovať. Pán poslanec Antal, nemáte celkom pravdu. V tom zákone sa nerieši používanie štátnych symbolov iba inštitúciami. Na viaceré, vo viacerých ustanoveniach sa rieši používanie štátnych symbolov, štátneho znaku, vlajky a tak ďalej aj fyzickými osobami a právnickými osobami a stanovujú sa pravidlá, kedy sa to môže, čo sa môže a čo sa nemôže. Čiže ten zákon sa netýka iba verejných inštitúcií, to nie je pravda. Dávať do zákona nejaký taký pokyn, že čo sa má alebo nemá a kedy majú verejné inštitúcie hrať štátnu hymnu iného štátu, no na to slúži protokol. Protokol majú verejné inštitúcie a majú sa podľa neho správať. A ten protokol im aj hovorí, kedy a akým spôsobom a v akom poradí majú hrať štátnu hymnu iného štátu, prípadne používať jeho vlajku alebo zástavu. Pán poslanec Bastrnák, no ja si myslím, že ste niečo pokazili tým, že ste schválili tú pôvodnú novelu a nič na tom nemení ani ten list ministerstva vnútra, ktorý sa to snaží zaonačiť a tvrdí, že sa vlastne nič nestalo a že tam nie je žiadny problém. Nechcem tu opakovať tú otázku, že prečo, prečo tam bolo doplnené to slovo „iba“, a nemusíš ma prosiť, aby sme ten zákon podporili. My ho podporíme. Ja som povedal, že ho podporíme bez ohľadu na to, či prejde ten pozmeňujúci návrh. A pani poslankyňa Milanová. No vypustiť hymnu iného štátu, ktorá nie je štátnym symbolom Slovenskej republiky, no možno takýmto spôsobom by sme sa mohli pozrieť aj na viaceré iné zákony. Ja mám taký sen, že raz, keď tu bude oveľa tolerantnejšia väčšina a naklonená viac národnostným menšinám, tak sa takto pozrieme aj napríklad na zákon o štátnom jazyku a pekne ho skrátime.
Zmajkovičová, Renáta, podpredsedníčka NR SR (2013-09-20):
Ďakujem. Pani spravodajkyňa, chcete ešte záverečné slovo? (Reakcia spravodajkyne.) Nie. Prerušujem rokovanie o tomto bode programu. V rokovaní budeme pokračovať prvým čítaním o návrhu poslancov Národnej rady Slovenskej republiky Richarda Sulíka, Jozefa Mihála a Ľubomíra Galka na vydanie zákona, ktorým sa mení zákon č. 431/2002 Z. z. o účtovníctve v znení neskorších predpisov . Návrh zákona má parlamentnú tlač 677, návrh na jeho pridelenie na prerokovanie výborom je v rozhodnutí č. 652. Dávam slovo poslancovi Jozefovi Mihálovi, aby návrh zákona uviedol. Nech sa páči.
Blaha, Ľuboš, podpredseda NR SR (2024-01-18):
Pani poslankyňa Zuzana Mesterová, nech sa páči.
P. Hrušovský, podpredseda NR SR: (2002-05-22):
(Hlasovanie.) Prítomných je 117 poslancov, za 113, zdržali sa 4. Návrh sme schválili. Ďalší návrh. Ľ. Macháček, poslanec: Ďalej predkladám návrh na pridelenie výborom na prerokovanie tlače 1539. Z rozhodnutia predsedu Národnej rady prerokovať v ústavnoprávnom výbore, Výbore Národnej rady pre financie, rozpočet a menu a výbore pre hospodárstvo, privatizáciu a podnikanie s tým, že navrhujem určiť za gestorský výbor pre hospodárstvo, privatizáciu a podnikanie.
M. Hort, podpredseda NR SR: (2007-10-29):
Posledným písomne prihláseným do rozpravy je pán poslanec Pavol Frešo. Pán poslanec, nech sa páči, máte slovo v rozprave.
Osuský, Peter, poslanec NR SR (2016-12-01):
Ďakujem pekne, pán predsedajúci. Samozrejme, dalo by sa diskutovať o tom, že ten zákon sa má vzťahovať na všetky druhy vysokých škôl, pretože nielen to, že jedny používajú verejné zdroje, je nosným prvkom. Rovnako nosným prvkom je to, že tituly získané na všetkých školách majú byť rovnocenné v zmysle korektného spôsobu. To znamená, áno, tomu zákonu chýba rozšírenie na všetky vysoké školy. Ale napriek tomu by som bránil predkladateľku, pretože viete, pán kolega, ten argument, že však na to máme štatúty univerzít a vysokých fakúlt, na to máme študijné poriadky. No, ono je to tak, keď je niečo zákonom, tak je to zákonom, keď je to študijným poriadkom, je to nepochybne podzákonnou záležitosťou. Drobný príklad uvediem. Všetci vieme, že angličtina sa stala lingua franca, že je to tá reč, s ktorou sa vo svete dorozumieme. Samozrejme, že vieme, že mládež potrebuje vzdelanie v jazykoch, to sme vedeli posledných 20 rokov. Pamätný výrok Ladislava Kováča na námestí SNP v novembri 1989 bol: „A, študenti, teraz choďte domov a učte sa anglicky.“ Veľmi múdry výrok. Ale napriek tomu sa tá angličtina tak strašne zase nepohla na tom Slovensku, až kým sa dostala do zákona, stala sa povinnou. A tu chcem povedať, že je rozdiel medzi úvahami, tendenciami a zbožnými želaniami a zákonným príkazom. V tomto zmysle je zabránenie konfliktu záujmov dodržanie skúšobného poriadku štátnicovou komisiou vec, ktorá kľudne znesie zákonnú normu. A v tomto zmysle by som bránil v týchto bodoch kolegyňu Cséfalvayovú.
Markovič, Peter, poslanec NR SR (2011-04-05):
„Až 36“.
Blaha, Ľuboš, podpredseda NR SR (2024-06-19):
Pán poslanec Jaroslav Spišiak.
Laurenčík, Milan, podpredseda NR SR (2020-07-23):
Ďakujem. Na vaše vystúpenie evidujem šesť faktických poznámok. Nech sa páči, pán poslanec Ľuboš Blaha.
Bugár, Béla, podpredseda NR SR (2018-02-02):
Nech sa páči, pán poslanec Ivan, môžte reagovať na faktické.
Ďuriš Nicholsonová, Lucia, podpredsedníčka NR SR (2017-09-06):
S reakciou na faktické poznámky, pani poslankyňa Jurinová, nech sa páči.
Grendel, Gábor, podpredseda NR SR (2022-04-28):
S ďalšou faktickou poznámkou pán poslanec Dušan Galis.
T. Cabaj, podpredseda NR SR: (2009-11-05):
Pán poslanec chce doplniť otázku. Nech sa páči, pán poslanec, máte na to dve minúty. Poprosím, keby ste zapojili pána poslanca Ivána Farkasa. Nech sa páči, pán poslanec.
Grendel, Gábor, podpredseda NR SR (2020-07-09):
Pani poslankyňa Pleštinská.
Jurinová, Erika, podpredsedníčka NR SR (2014-05-14):
S reakciou na vaše vystúpenie jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Martvoň.
Sulík, Richard, predseda NR SR (2010-12-01):
Prosím, hlasujte teraz o skrátení lehoty na pozmeňujúci návrh. (Hlasovanie.) Zo 146 prítomných poslancov hlasovalo 125 za, 1 bol proti, 19 sa zdržali, 1 nehlasoval. Konštatujem, že tento návrh sme schválili.
Pročko, Jozef, poslanec NR SR (2023-12-08):
No, ďakujem veľmi pekne. Veľmi, veľmi pozorne si to, veľmi presne si to vysvetlila, že naozaj veľmi veľkí, bohatí majitelia pozemkov, ako je pán Babiš, potrebujú urobiť kšeft. A pán Taraba je človek, ktorý veľmi dobre vie, ako sa kšeftuje, keď si dáte meno Taraba do Googlu, pozriete si, s kým spolupracoval, takže toto je tá vec, ktorú, darmo tu kývajú niektorí poslanci hlavou, je to tak, žiaľbohu, je to tak, ono celý tento zákon, ako som už spomínal, je o tom celom, že urobiť biznis, biznis pre „našich ľudí“. Odišiel odborník z vedenia, z vedenia ministerstva preto, lebo tam prišlo neodborné vedenie. A to sa deje všade, to je v celom, v každom jednom rezorte, v každom jednom rezorte, tam dostávame, ministerku máme hoaxerku, ministra ďalšieho máme človeka, ktorý kšeftoval s pozemkami v Prievidzi, a toto tu je, toto tu sa deje. A skrývajú sa tu za, skrývajú sa tu za odstránenie environmentálnych záťaží. No jednoducho pomenujme veci tak, ako sa majú pomenovať. Ide o odstránenie záťaže bohatým, naozaj bohatým ľuďom. Veď ste počuli dobre, Babišovi... (Rečník sa otočil k inému poslancovi.) Koľko miliónov? (Reakcia poslanca.) Tristošesťdesiat miliónov treba na odstránenie, odstránenie z jeho pozemkov. Kto to zaplatí? Slovensko. Kto to zaplatí? Obyčajní ľudia. A Babiš a Taraba budú z čoho mať, mať čo z toho?
J. Blanár, poslanec: (2003-02-27):
Prvý pozmeňujúci návrh, ktorý predložil pán poslanec Harna, dostal som vyjadrenie od neho, že ho sťahuje. To znamená, že...
Érsek, Arpád, poslanec NR SR (2012-08-06):
Ďakujem, pani predsedajúca. Súhlasím s pánom Matovičom, čo predo mnou povedal, aj ja by som bol s tým začal, ale trošku len tak rekapitulujem. Ja som poslanec maďarskej národnosti, ale pán kolega, čo ste vy povedali po slovensky, tomu som nejako nevedel porozumieť. Lebo nebolo to o tom, čo tu malo odznieť asi pravdepodobne. A tie súvislosti, ako ste tu hovorili, že trénujem sebazaprenie. No, nebolo tu vidieť pri pulpite, že by ste to trénovali. Všade je to inak, v Slovensku je to tak. Ale nepovedali ste v konečnom dôsledku čo. Platiť 9 percent je luxus. A čo ďalej? Spomínali ste Bismarcka, Tatry, Dunaj, naše, vaše peniaze, ale zabudli ste spomenúť tých sporiteľov, ktorí už nasporili určité množstvo peňazí v druhom pilieri a dali si záležať na tom, aby mali niečo nasporené do dôchodku. Zodpovedné riešenie, aspoň jedno. Toto odznelo tu, že zodpovedné riešenie, ale nepovedali ste ani jedno z tých zodpovedných riešení, čo by sa tejto téme hodilo. Povaľači, kaviarenské typy, toto, myslím si, že nie sú zodpovedné riešenia, na čo sme tu čakali. Ďakujem.
Gál, Gábor, poslanec NR SR (2014-02-05):
Ďakujem, pani podpredsedníčka. Vážené kolegyne, vážení kolegovia, dovoľte, aby som v zmysle § 73 ods. 1 rokovacieho poriadku podal spravodajskú informáciu. Predmetný návrh zákona bol doručený poslancom v zákonnej 15-dňovej lehote, ako to predpisuje rokovací poriadok, a spĺňa všetky požiadavky rokovacieho poriadku, ako aj legislatívnych pravidiel. Predseda Národnej rady zaradil tento bod programu na schôdzu Národnej rady v zmysle § 72 rokovacieho poriadku a zároveň vo svojom rozhodnutí č. 836 určil, aby návrh zákona prerokoval ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor a ďalej navrhoval, aby výbory to prerokovali do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je zamedziť niektorým nekalým praktikám pri vymáhaní pohľadávok. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. A odporúčam ďalej, aby Národná rada pridelila výborom vrátane určenia gestorského výboru a lehoty na prerokovanie návrhu zákona v zmysle uvedeného rozhodnutia predsedu Národnej rady. Ďakujem. Prosím, otvorte rozpravu.
Paška, Pavol, predseda NR SR (2013-10-24):
Pani poslankyňa Šedivcová.
Košútová, Magda, poslankyňa NR SR (2014-11-27):
Ďakujem pekne. Teraz pristúpime k hlasovaniu o pozmeňujúcom návrhu pána poslanca Csicsaia. Pozmeňujúci návrh má päť bodov. Po dohode s pánom poslancom navrhujem, aby sme o bodoch 1, 3, 4, 5 hlasovali spoločne. Dajte, prosím, hlasovať.
Danko, Andrej, predseda NR SR (2016-06-07):
Dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi, aby informoval Národnú radu o výsledku prerokovania tohto návrhu vo výboroch.
P. Hrušovský, podpredseda NR SR: (2002-01-29):
(Prerušenie rokovania o 17.39 hodine.)
Grendel, Gábor, podpredseda NR SR (2021-11-11):
Pán poslanec, viete, že podľa rokovacieho poriadku musíte reagovať na pána Beluského, a nie viesť dialóg s iným poslancom, ktorý dával faktickú poznámku, alebo klásť otázky ministrovi. Môžte sa prihlásiť do rozpravy, ešte sa bude dať ústne. Pán poslanec Marek Kotleba s faktickou poznámkou.
Grendel, Gábor, podpredseda NR SR (2021-09-22):
Ďakujem. Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie. Pani spravodajkyňa, áno, nech sa páči.
P. Hrušovský, podpredseda NR SR: (2002-02-12):
Teraz prosím pána poslanca Maňku, ktorého poveril gestorský výbor, aby informoval Národnú radu o výsledku prerokúvania návrhu zákona vo výboroch, ktorým bol návrh pridelený, ako aj o stanovisku a odporúčaní gestorského výboru. Pán poslanec Maňka. V. Maňka, poslanec: Vážený pán predsedajúci, vážení páni ministri, vážené kolegyne, vážení kolegovia, Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku túto spoločnú správu výborov. Národná rada Slovenskej republiky svojím uznesením č. 1773 zo dňa 11. decembra 2001 pridelila vládny návrh zákona (tlač 1242) týmto výborom: výboru pre financie, rozpočet a menu, ústavnoprávnemu výboru, výboru pre obranu a bezpečnosť. Výbor pre obranu a bezpečnosť nepredložil do stanoveného termínu uznesenie k uvedenému návrhu zákona. Gestorský výbor nedostal do začatia rokovania o tlači 1242 stanoviská poslancov podané v súlade s § 75 ods. zákona o rokovacom poriadku. K predmetnému návrhu zákona zaujali výbory tieto stanoviská: Národnej rade Slovenskej republiky odporúčajú návrh schváliť s pozmeňujúcimi a doplňujúcimi návrhmi výbor pre financie, rozpočet a menu uznesením č. 885 zo dňa 17. januára 2002, ústavnoprávny výbor uznesením č. 787 zo dňa 15. januára 2002. Z uznesení výborov Národnej rady Slovenskej republiky, ktoré sú uvedené v časti III spoločnej správy, vyplynulo celkom 12 pozmeňujúcich a doplňujúcich návrhov. Nebudem ich čítať, máte ich uvedené v spoločnej správe. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony (tlač 1242), vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tejto správe v súlade s § 79 ods. 4 a § 83 zákona o rokovacom poriadku odporúča Národnej rade Slovenskej republiky vládny návrh zákona (tlač 1242) schváliť s pozmeňujúcimi a doplňujúcimi návrhmi. Predmetná správa výborov k vládnemu návrhu zákona tlač 1242 pod označením 1242a bola schválená uznesením gestorského výboru č. 896 zo dňa 22. januára 2002. Výbor ma určil za spoločného spravodajcu a súčasne ma poveril po prvé, predniesť spoločnú správu na schôdzi Národnej rady, po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynú zo správy, a dať hlasovať o predmetnej správe ihneď po ukončení rozpravy. Vážený pán predsedajúci, môžete otvoriť rozpravu. Ďakujem.
Laurenčík, Milan, podpredseda NR SR (2021-11-24):
Prosím, kľud v sále. Na faktické poznámky bude teraz reagovať pán podpredseda Blanár, nech sa páči.
P. Minárik, poslanec: (2003-02-06):
Aké bolo vaše svedomie v tejto otázke, keď sa vyvražďovali krymskí Tatári a Osetinci, ale to už nie je vaša generácia. Poďme trošku neskôr. Krvavá Budapešť, vaši príbuzní v šesťdesiatom ôsmom roku, aj keď tej krvi nebolo veľa, ale bola to jasná agresia, a končiac až Afganistanom, keď ste boli stále pri moci. A keď ste podporovali všetky krvavé režimy v Afrike. Aké bolo vaše svedomie, keď Saddám Husajn vyrastal nie na nejakej islamskej fundamentalistickej ideológii, ale na marxistickej ideológii. Z. Martináková, podpredsedníčka NR SR: Pán poslanec, skončili ste, áno? Pán poslanec Galbavý. (Hlas v rokovacej sále.) Čiže nechcete vystúpiť. Tak prosím, zapnite pána poslanca Galbavého.
Pellegrini, Peter, predseda NR SR (2024-01-10):
Pani poslankyňa Kolíková.
Madej, Róbert, poslanec NR SR (2019-12-04):
Ďakujem veľmi pekne. Dovoľujem si informovať, že je zvolaná schôdza ústavnoprávneho výboru ihneď po skončení rokovacieho dnešného dňa, teda predpokladáme o 19.00 hod.
P. Paška, predseda NR SR: (2009-06-24):
(Hlasovanie.) 140 prítomných, 84 za, 1 proti, 55 sa zdržalo. Návrh sme schválili.
Hort, Milan, podpredseda NR SR (2011-02-02):
Ďakujem. Prerušujem rokovanie o tomto bode programu. Ďakujem pánovi podpredsedovi vlády aj pánovi spravodajcovi. Budeme teraz pokračovať v schválenom programe. Nasleduje prvé čítanie o návrhu Výboru Národnej rady Slovenskej republiky pre európske záležitosti na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie . Návrh tohto zákona je uverejnený ako tlač 194 a jeho pridelenie na prerokovanie výborom máte v rozhodnutí č. 190. Dávam slovo teraz poslancovi Ivanovi Štefancovi, predsedovi tohto výboru, aby návrh ústavného zákona uviedol. Pán poslanec, nech sa páči.
P. Hrušovský, predseda NR SR: (2004-05-26):
(Hlasovanie.) Prítomných je 140 poslancov, za hlasovalo 137, proti bol 1, zdržali sa 2. Návrh sme schválili. Posledný návrh.
Kollár, Boris, predseda NR SR (2021-06-23):
S ďalšou faktickou poznámkou vystúpi Marian Kotleba.
Pellegrini, Peter, podpredseda vlády SR pre investície a informatizáciu (2018-02-08):
Vážený pán predsedajúci, vážená Národná rada, vážení členovia vlády Slovenskej republiky, dovoľte mi, aby som z poverenia predsedu vlády a podľa rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomná je pani podpredsedníčka vlády a ministerka pôdohospodárstva a rozvoja vidieka Gabriela Matečná, zastúpi ju pani ministerka školstva, vedy, výskumu a športu Martina Lubyová, minister dopravy a výstavby Árpád Érsek, zastupuje ho podpredsedníčka vlády a ministerka spravodlivosti Lucia Žitňanská. A nie sú tu prítomní ani ministri, minister hospodárstva Peter Žiga, ako aj minister práce, sociálnych vecí a rodiny Ján Richter, ale na nich dvoch neboli položené otázky. Ďakujem pekne.
Kollár, Boris, predseda NR SR (2023-06-21):
Ďakujem pekne. Je, prosím, všeobecný súhlas? (Súhlasná reakcia z pléna.) Áno. Ďakujem pekne. Uvedené sme termínovali, schválili a termínovali. Budeme pokračovať, vážené panie poslankyne, vážení páni poslanci, v prerušenom rokovaní 94. schôdze Národnej rady. Pristúpime k hlasovaniu o druhom čítaní o zákone zo 16. mája ´23, ktorým sa dopĺňa zákon č. 254/2008 Z. z. (správne zákon č. 245/2008 Z. z., pozn. red.) o výchove a vzdelávaní (školský zákon), vrátenom prezidentkou Slovenskej republiky na opätovné prerokovanie Národnou radou. Je to tlač 1740. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Karolovi Kučerovi, aby hlasovanie uvádzal. [Hlasovanie o zákone zo 16. mája 2023, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1740.]
Lipšic, Daniel, poslanec NR SR (2015-10-06):
Ďakujem, pán predseda. Dnes ráno po ťažkej chorobe zomrel bývalý zástupca riaditeľa Vojenského spravodajstva pán Suchodolinský. Svojím životom, celý život pracoval pre túto republiku, prejavil veľkú odvahu a integritu vo svojej práci, tak by som navrhol, aby sme si jeho pamiatku uctili minútou ticha.
Mezenská, Helena, poslankyňa NR SR (2015-09-23):
Ja len znova podporím a podčiarknem ten argument, s ktorým vystúpil aj poslanec Hlina, realizovateľnosť a uskutočniteľnosť celého zákona naozaj bude závisieť od toho, ako sa nastaví štruktúra finančnej podpory pre subjekty, ktoré sa tomuto alternatívnemu riešeniu spotrebiteľských sporov budú venovať. V žiadnom prípade túto činnosť nemožno radiť do kategórie neprofesionálnych činností, altruistických, dobrovoľníckych činností alebo činností, ktoré sú postavené na humanitárnom, neziskovom základe. Takže nad touto otázkou sa naozaj treba veľmi vážne zamyslieť.
B. Bugár, podpredseda NR SR: (2002-06-26):
L. Orosz, poslanec: Ďakujem pekne. Nebudem polemizovať s kolegom poslancom Prokopovičom, pretože ja si ho tiež veľmi vážim a vážim si to jeho chcenie pomôcť veciam aj v oblasti verejného obstarávania. Ale ja som považoval vo svojom vystúpení upozorniť na to, že nebude zodpovedné z našej strany, ak za tento návrh zahlasujeme. Dá sa veľmi reálne predpokladať, aký bude ďalší osud tohto zákona, ak ho schválime v tejto podobe. Som presvedčený, že sa budeme musieť s ním v auguste opätovne zaoberať, keď sa vráti na opätovné prerokovanie na základe rozhodnutia prezidenta republiky. Ja som tiež predkladal v tomto volebnom období jednu novelu zákona o verejnom obstarávaní. Ona bola oveľa užšia, tiež som konzultoval veci so zástupcami Úradu pre verejné obstarávanie. Vo vzťahu k vecným návrhom, ktoré predkladal tento úrad, som nemal nejaké zásadné pripomienky, ale je veľmi zložité ich legislatívne stvárnenie. Ja som chcel vo svojom vystúpení upozorniť na to, že tento zákon neprešiel riadnym pripomienkovým konaním, ktoré je bežné pri vládnych návrhoch zákona. Myslím si, že tento zákon o verejnom obstarávaní je tak závažný a zložitý zákon, že jeho zásadné zmeny mali byť doménou exekutívy, teda vládnej iniciatívy. To som považoval za potrebné povedať. Ešte raz to zdôrazňujem. Je na vás všetkých, ako sa s týmito otázkami vysporiadate pri záverečnom hlasovaní. Ďakujem pekne.
Tóth, Tibor, poslanec NR SR (2011-07-12):
Nečítam ich podrobne, áno. Gestorský výbor odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 343, schváliť s pozmeňujúcimi návrhmi. Súčasne bol ale dodaný pozmeňujúci návrh skupiny poslancov, ktorý obsahuje formálnu zmenu. V čl. V sa slová „1. augusta 2011“ nahrádzajú slovami „1. septembra 2011“. Tieto tiež odporučím následne schváliť pri hlasovaní. Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa tento zákon o štátnej správe v colníctve, bola schválená uznesením gestorského výboru č. 208 zo dňa 17. júna 2011. Súčasne výbor mňa poveril za spoločného spravodajcu výborov. Súčasne ma poveril predniesť túto spoločnú správu výborov na schôdzi Národnej rady Slovenskej republiky. A po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Ďakujem pekne.
Červeňáková, Elena, poslankyňa NR SR (2018-09-14):
Ďakujem za pripomienku, ale na margo toho by som chcela povedať len to, by ste sa divil, koľko chlapov sa hlási do sesterského povolania. A myslím si, že doba sa zmenila. Proste pokračuje, vývoj ide dopredu. Tak prečo by sme nemali dať možnosť vstupovať do povolania aj mužom? Veď ako máme lekárov, tak máme aj sestry-chlapov, žiaľbohu, je to tak. A ešte pri tom nedostatku, aký je, si myslím, že mali by sme uvítať aj tú možnosť. Hovorím, v povolaní ich máme, dosť ich máme, len odrádza ich to. A chcú študovať za sestru a ozaj, že sú veľmi citliví pri poskytovaní zdravotnej starostlivosti. A klobúk dole pre nimi. Takže ja si vážim aj, ja som vychovávala x chlapov v praxi, takže môžem povedať, že poskytujú kvalitnú ošetrovateľskú starostlivosť, na úrovni a ozaj sú veľmi citliví k pacientom.
Bugár, Béla, podpredseda NR SR (2017-04-06):
Pani poslankyňa Vaľová.
Kuffa, Štefan, poslanec NR SR (2013-06-27):
Ďakujem za slovo. Tu bude naozaj zase veľa emócií. Ono je to tak možno, určite, však máme právo každý na iný ten názor, ale bezdetné manželstvo nie je menejcenné alebo menej hodnotné, tak ako to predkladatelia tuná predkladajú, ale je to v tom kontexte. Lebo môžem sa ja na základe dohody dohodnúť. Manželstvo je naozaj úžasnou inštitúciou, ktorá nemá súvislosť s nijakým náboženstvom, ale je to jednoducho ľudstvom overená skutočnosť. Sú to fakty, ktoré tuná sú, a práve to šťastie a pocit toho šťastia, bezpečia a lásky skrze manželstvo prežívajú tieto deti. Ak deti vidia, že ich rodičia sa milujú a majú sa radi, tak aj tie deti sú vychovávané a užitočné pre spoločnosť. Naozaj sú to zdatní jedinci aj psychicky. Pán kolega spomínal tuná svojho otca ako súdneho znalca, psychiatra, ja som si prečítal tú publikáciu jeho, tak som si trošku vytvoril aj obraz o jeho otcovi a rodine. Bol to vzácny človek, bola to vzácna jedinečná osobnosť a naozaj nemal ľahkú úlohu ako súdny znalec, keď mal ako psychiater rozhodnúť, komu prisúdiť deti. To sa týka zase manželstva, kde sú deti. Dieťa ukáže na svojho otca, patrí mi, to je môj otec a na svoju matku takisto ukáže, patrí mi. A veľmi pekne to aj povedal tej žene, že je povinná v úcte vychovávať svoje deti k svojmu, k otcovi, k ich otcovi a k svojmu, keď aj bývalému, manželovi, ktorí sa rozviedli, ale tá úcta je tu dôležitá, aj keď tí manželia, že by sa rozviedli, tak v takejto úcte majú byť tieto deti vychovávané. Ak táto úcta tu chýba, tak sú to decká, ktoré vyrastajú v rodinách neúplných.
Krajčír, Ľuboš, poslanec NR SR (2021-02-25):
Pani kolegyňa, tvrdíte správne, počty pozitívnych rastú. Preto aj proti mojej vôli ja budem hlasovať za predĺženie núdzového stavu. Ak máte iný spôsob, prosím, prezraďte ho. Ale taký, za ktorý sa postavíte a prevezmete za neho zodpovednosť. Pri 61 pozitívne testovaných bývalá vláda nariadila núdzový stav. Ja si nepamätám vašich kolegov, ktorí sedia vedľa v ľavici, ktorí by tak strašne štrajkovali ako teraz. (Potlesk.) Tvrdíte, rúška by mali nosiť iba ľudia, ktorí sa necítia dobre. Viete o tom, že môžete byť infekčná aj bez príznakov? Spomínate si, ako sme pred testovaním v sále sedeli? Vedľa vaši kolegovia bez rúšok, alebo rúška vtedy, absolútne vtedy štrajkovali proti tomu a potom, keď sme sa išli testovať do nemocnice Svätého Michala, tak si spomínam, že traja z vášho klubu boli pozitívni. Dvaja? Tak pardon, beriem, dvaja. Beriem späť, pán Suja, dvaja. Nemocniciam, ja vás musím opraviť, nehovoríte správne, že Rázsochy sú iba výsledkom bývalej vlády, oni za dvanásť rokov, sama uznáte, že mali možnosť naozaj zdravotníctvo a všetky nemocnice dať do poriadku. Nielen Rázsochy. Nezavádzajme, prosím, vás. Dvanásť rokov je dostatočne dlhá doba. To je asi k tomu všetko, hovoríte o tej imunite, otužovaní. Ja sa pravidelne chodím otužovať, ale neviem, či viete, COVID aj minulý rok ustúpil počas leta, lebo nemá rád teplo. Nie ako chrípka, ktorá odchádza počas zimy. Ďakujem.
Grendel, Gábor, podpredseda NR SR (2023-05-09):
V rozprave teraz vystúpi pán minister Vlčan, nech sa páči.
Laššáková, Jana, podpredsedníčka NR SR (2014-02-05):
Pán poslanec, chvíľočku. Páni poslanci, poprosím vás, naozaj veľmi to ruší! Pán poslanec chce mať záverečné slovo, tak nech sa páči.
Suja, Miroslav, poslanec NR SR (2021-05-14):
... pre ľudí, ktorí sú nevinní. Ne-vin-ní!
Jahnátek, Ľubomír, minister pôdohospodárstva a rozvoja vidieka SR (2014-12-04):
Ďakujem pekne za slovo. Vážený pán predsedajúci, vážené panie poslankyne, páni poslanci, cieľom predloženého návrhu zákona je upraviť zákon Národnej rady Slovenskej republiky č. 152/1995 Z. z. o potravinách tak, aby nebol duplicitný, respektíve v rozpore s právnymi predpismi Európskej únie a riešil poverenia vyplývajúce z nariadenia Európskej únie. Ide o úpravu, ktorou budú zo zákona vyňaté niektoré požiadavky na označovanie potravín v nadväznosti na nadobudnutie účinnosti nariadenia Európskeho parlamentu a Rady č. 1169/2011 o poskytovaní informácií o potravinách spotrebiteľom. Taktiež z praxe vyplynula nutnosť nahradiť pojem „internetový predaj“ pojmom „predaj na diaľku“, ktorý lepšie pokrýva túto oblasť predaja. Návrhom zákona sa tiež sprehľadňujú splnomocňovacie ustanovenia na vydanie všeobecne záväzných právnych predpisov a odstraňuje sa nevykonateľnosť § 3 ods. 2 zákona č. 152/1995 Z. z. o potravinách v znení neskorších predpisov, ktorá bola spôsobená poslednou novelou zákona č. 152/1995 Z. z. o potravinách. Ďalšia úprava zákona sa týka transformácie ustanovenia čl. 2 nariadenia Komisie č. 210/2013 o schválení prevádzkarní produkujúcich klíčky, ktorá sa týka splnomocnenia Štátnej veterinárnej a potravinovej správy Slovenskej republiky a Úradu verejného zdravotníctva na schvaľovanie prevádzkarní produkujúcich klíčky na ľudskú spotrebu. Vážený pán predsedajúci, panie poslankyne, páni poslanci, vzhľadom na potrebu zavedenia navrhovaného zákona do praxe dovoľujem si vás požiadať o jeho prerokovanie a posunutie do ďalšieho legislatívneho procesu. Ďakujem.
Hrnčiar, Andrej, podpredseda NR SR (2017-09-11):
Ďalším vystupujúcim v rozprave je pán poslanec Žarnay, nech sa páči.
Jurinová, Erika, poslankyňa NR SR (2016-12-07):
Ďakujem všetkým, ktorí sa zúčastnili na rozprave, ďakujem kolegyniam za príspevky. Áno, tak ako teraz v závere pani kolegyňa Remišová spomenula, že rodiny, mladé rodiny a viacdetné rodiny sú najviac ohrozenou skupinou spoločnosti, ak sa bavíme o chudobe. Najviac ohrozenou skupinou alebo ohrozenými skupinami chudobou. Aj toto je možno dôvod, prečo by si návrh, ktorý predkladáme, zaslúžil podporu. Nejde nám o nič iné, iba rozšíriť možnosť poberania zvýšeného, nie násobného, ale zvýšeného poberania rodičovského príspevku pre matky, ktoré sa súčasne starajú o nielen o jedno, ale o dve-tri deti v podobnom mechanizme, ako je už dnes v zákone nastavený, a to pri dvojičkách o 25 %, pri trojičkách o 50 %. Takže našou snahou je iba rozšíriť množstvo poberania príspevku, zvýšeného príspevku aj tým rodičom, ktorí sa naraz starajú o viac ako jedno dieťa v priebehu troch rokov. Samozrejme, ak dieťa dovŕši tretí rok veku, automaticky, a to znamená, zníži sa počet detí, ktoré sú v období do troch rokov, ktoré, o ktoré sa starajú, automaticky rodičovský príspevok padne opäť na základnú úroveň, dnes teda 203 eur. Prosím teda kolegov, kolegyne, najmä vládnej koalície, aby veľmi zvažovali podporu tohto, tejto novely zákona o rodičovskom príspevku a hlasovali za, pretože si myslíme, že tento diskriminačný stav, ktorý hovorí o tom, že nie je jedno, či máte trojičky, alebo sa staráte o tri malé deti, je, považujeme za nesprávny a chceme to odstrániť. Ďakujem pekne.
D. Lipšic, poslanec: (2007-10-17):
Po druhé, podľa vás je európska ústavná Reformná zmluva potrebná. Ale prečo sa nespýtame občanov, keď hovoríme o demokratickom deficite Európskej únie? Prečo nebudú mať právo občania členských štátov rozhodnúť, či to chcú, alebo nechcú, a budú rozhodovať len politické elity? S tým ja mám problém, pán poslanec, keď Reformná zmluva je takmer totožná s Ústavnou zmluvou. Povedali ste tiež, že sa posilnili úlohy národných parlamentov. No znovu zopakujem, ak väčšina parlamentov znesie pripomienky, tak Komisia len musí zvážiť, či ich prijme, či niečo zmení, alebo či ich zamietne. Nič viac. Zvážiť. To je dosť slabé. A naposledy ste spomínali, že máme si čo z Európskej únie získať. Zrejme finančné prostriedky. Pán poslanec, bolo by veľmi smutné, keby tento parlament odsúhlasil, že za finančné prostriedky z Európskej únie sa vzdáme vlastnej suverenity. Ďakujem.
Pellegrini, Peter, predseda NR SR (2015-12-08):
Ďakujem pekne, pán minister. Pýtam sa pani spravodajkyne, či chce zaujať stanovisko k rozprave. Nechce. Ďakujem. Prerušujem rokovanie o tomto bode programu. Zároveň prerušujem aj dnešné rokovanie schôdze. Budeme pokračovať zajtra 9.00 hod. zákonmi vrátenými pánom prezidentom. Pekný večer vám všetkým. (Prerušenie rokovania o 20.07 hodine.)
Jurinová, Erika, podpredsedníčka NR SR (2012-06-29):
Ďakujem pekne pánovi predkladateľovi. Chce sa vyjadriť pán spravodajca? Ďakujem. Prerušujem týmto rokovanie o tomto bode programu. Podľa schváleného programu nasleduje rokovanie o prvom čítaní o dvoch poslaneckých návrhoch, ku ktorým bude zlúčená rozprava, ako to bolo odhlasované Národnou radou pri schvaľovaní návrhu programu. Prvým návrhom je návrh poslancov Národnej rady Slovenskej republiky Lucie Nicholsonovej a Jozefa Mihála na vydanie zákona o príspevku na bývanie . Je to tlač 86. Návrh na prerokovanie výborom je v rozhodnutí č. 72. Druhým návrhom je návrh poslancov Národnej rady Slovenskej republiky Lucie Nicholsonovej a Jozefa Mihála na vydanie zákona o hmotnej núdzi a o zmene a doplnení niektorých zákonov . Návrh zákona má tlač 88. Návrh na jeho pridelenie na prerokovanie výborom je v rozhodnutí č. 74. Dávam slovo pani poslankyni Lucii Nicholsonovej, aby obidva návrhy zákonov uviedla.
Jarjabek, Dušan, poslanec NR SR (2016-09-08):
Ďakujem pekne. Pán premiér, poďakovať som už poďakoval. Snáď doplňujúca otázka v tomto smere: Čo očakávate od Bratislavského summitu? Ďakujem veľmi pekne.
Jurinová, Erika, podpredsedníčka NR SR (2013-05-23):
Ďakujem pekne, pán minister. Prosím spoločného spravodajcu a predsedu výboru pre sociálne veci poslanca Jána Podmanického, aby informoval Národnú radu o výsledku prerokovania správy vo výboroch.
Brocka, Július, poslanec NR SR (2011-02-03):
Už nič.
Šuca, Peter, poslanec NR SR (2014-03-19):
Ďakujem za slovo, pán predsedajúci. Vážený pán minister, ctené dámy, vážení páni, bol som poverený predniesť správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do operácie ISAF v Afganistane. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do vojenskej operácie ISAF v Afganistane podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 901 z 28. februára 2014 pridelil návrh na vyslanie príslušníkov ozbrojených síl Slovenskej republiky do vojenskej operácie ISAF v Afganistane na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory prerokovali návrh na vyslanie príslušníkov ozbrojených síl Slovenskej republiky do vojenskej operácie ISAF v Afganistane v určenej lehote a odporučili Národnej rade Slovenskej republiky podľa článku 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s vyslaním príslušníkov ozbrojených síl Slovenskej republiky do vojenskej operácie ISAF v Afganistane. Prílohou tejto správy je návrh na uznesenie Národnej rady Slovenskej republiky, ktoré prečítam. Uznesenie Národnej rady Slovenskej republiky k návrhu na vyslanie príslušníkov ozbrojených síl Slovenskej republiky do vojenskej operácie ISAF v Afganistane. Národná rada Slovenskej republiky podľa článku 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s vyslaním príslušníkov ozbrojených síl Slovenskej republiky do vojenskej operácie ISAF v Afganistane. Ďakujem za slovo, skončil som. Otvorte k tomu rozpravu, pán predsedajúci.